Pjenjezy pak pobrachuja přihladowarske trawersy ponowić
Ralbicy (JK/SN). Trawersy Ralbičanskeho Stadiona přećelstwa hižo dlěši čas techniskim a wěstotnym žadanjam njewotpowěduja. Z teje přičiny je wjednistwo sportoweho towarstwa DJK Sokoł Ralbicy/Hórki wo tym rozmyslowało, kak móhli problem rozrisać. Přepodali su nadawk projektowej skupinje, kotraž měješe so z naležnosću rozestajeć. Jedyn z čłonow skupiny je twarski fachowc Stani Statnik. Wón zaběraše so z móžnosćemi, trawersy technisce a financielnje tak přihódnje kaž móžno wobnowić. Nimo toho je wotpowědny projekt naćisnył a jón kalkulował. Hižo před měsacami prošeše Statnik w mjenje projektoweje skupiny gmejnsku radu wo to, pruwować, hač móhła delanska gmejna stajić próstwu wo spěchowanje naprawy. Dokelž ma gmejna wjele druhich projektow, wosebje prěnjorjadnje twar noweje pěstowarnje w Ralbicach, kotrež maja so po móžnosći spěchować, wona sportowcam namjetowaše, so sami starać a trěbne financowanje na nohi stajić. Móžnosće k tomu je tohorunja mjenowała.
hrv_Latn szl_Latn